# INSTRUKS FOR TRENER OG LAGLEDER, LIERNE IL FOTBALL.

# Generelle krav til trenere og ledere:

* Treneren er den viktigste personen for barn og unge som spiller fotball for Lierne IL fotball, og har derfor et stort ansvar for å skape rammer der alle opplever trygghet, glede og mestring.
* Skal respektere klubbens retningslinjer, jfr. Klubbhåndboka.
* Skal ta vare på klubbens eiendeler.
* Være et forbilde for spillerne, både i det du sier og gjør.
* Formidle og praktisere trenervettreglene.
* Bruke klubbens profilerte tøy på trening og i kamp.
* Være prestasjonsorientert og ikke resultatorientert.
* Levere søknad om politiattest til leder i Lierne IL fotball, for videre behandling. Ingen kan utføre oppgaver for laget som innebærer et tillits- eller ansvarsforhold overfor mindreårige eller mennesker med utviklingshemming (fra 01.01.2009) uten at politiattest er forevist styrets leder

# Praktisk:

* I samarbeid med oppmann gjennomføre spiller- og foreldremøte for laget i forkant av sesongen.
* Planlegge og gjennomføre treninger og kamper for laget.
* Føre oversikt over treningsoppmøte.
* Skal ha tilgang til [www.treningsøkta.no](http://www.treningsøkta.no) (S2S). Tilgang tildeles av klubbens leder.
* Sørge for at alle spillere har signert Fair Play- kontrakt.
* Alle spillere for Lierne IL fotball er forsikret gjennom klubbens lagsforsikring. Skademelding registreres på nett: [www.fotballforsikring.no](http://www.fotballforsikring.no)

# Hjemmekamper:

* Ansvarlig for å sjekke at banen er klargjort (målnett og hjørneflagg) og få eventuelle mangler brakt i orden før kampstart. Overflødige mål trilles ut av baneområdet (minimum 2 meter fra banen).
* Ønske motstanderlag og dommer velkommen.
* Skaffer om nødvendig gjestende lag vester.
* Skal gjøre tilgjengelig minst 3 godkjente matchballer.
* Sørge for at medisinskrin er fylt og tilgjengelig under kamper.

# Bortekamper:

* I samarbeid med oppmann planlegge og organisere transport.
* Lede kampen.
* Sørge for at medisinskrin er fylt og tilgjengelig under kamper.

Vedtatt av styret i Lierne IL fotball 11. mars 2018